**SREDNJA ŠKOLA „AUGUST ŠENOA“ GAREŠNICA**

KLASA: 406-06/25-01/1

URBROJ: 2123/01-23-01-25-3

Garešnica, 16. travnja 2025. godine

Na temelju članka 78. Statuta Srednje škole „August Šenoa“ Garešnica (KLASA: 011-03/24-01/3, URBROJ: 2123/01-23-04-24-6 od 28. ožujka 2024. godine) i točke IV. Odluke o prodaji rabljenog službenog vozila u vlasništvu Srednje škole „August Šenoa“ Garešnica, ravnatelj Srednje škole „August Šenoa“ Garešnica objavljuje

**J A V N I P O Z I V**

**za podnošenje ponuda za kupnju rabljenog motornog vozila u vlasništvu Srednje škole „August Šenoa“ Garešnica**

**I. PREDMET PRODAJE**

* vrsta vozila: OSOBNO (M1)
* marka, tip i model vozila: VOLKSWAGEN, TRANSPORTER, 2.5 TDI
* oblik karoserije: ZATVORENI
* u prometu od: 27. 9. 2002.
* zapremina motora: 2461 cm3
* snaga motora: 65 kW
* boja: PLAVA
* broj šasije: WV2ZZZ70Z3H051492
* broj vrata: 3
* vrsta goriva: DIESEL
* ekološka kategorija vozila: Euro 3
* prijeđeni kilometri: 153 783.

Vozilo koje je predmet prodaje **nije registrirano**.

**Početna cijena vozila iznosi 883,11 €.**

**II. NAČIN I UVJETI PRODAJE**

Vozilo iz točke I. ovog Javnog poziva prodaje se prikupljanjem pisanih ponuda u zatvorenim omotnicama.

U postupku javnog prikupljanju ponuda mogu sudjelovati sve fizičke i pravne osobe.

Prodaja vozila obavlja se po načelu „viđeno – kupljeno“ što isključuje mogućnost naknadnog ulaganja prigovora po bilo kojoj osnovi.

Vozilo koje je predmet ovog Javnog poziva može se pregledati 22. travnja 2025. godine u vremenu od 10:00 do 12:00 sati na adresi Učeničkog doma Srednje škole „August Šenoa“ Garešnica, Kolodvorska 33, Garešnica, uz prethodnu najavu na broj telefona: 043/445-480.

**III. SADRŽAJ PONUDE**

Pisana ponuda mora sadržavati:

1. podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je pravna osoba, broj telefona, e-mail adresa),
2. osobni identifikacijski broj (OIB),
3. ponuditelj je dužan priložiti izvornik ili ovjerenu presliku Potvrde nadležne porezne uprave o stanju duga kao dokaz urednog plaćanja dospjelih poreznih obveza i obveza za mirovinsko i zdravstveno osiguranja koja ne smije biti starija od dana objave javnog poziva,
4. fizičke osobe dužne su priložiti presliku važeće osobne iskaznice,
5. pravne osobe dužne su priložiti izvadak iz sudskog registra,
6. obrtnici su dužni priložiti izvadak iz Obrtnog registra,
7. iznos ponuđene kupoprodajne cijene koja ne može biti niža od početne cijene vozila i koja je izražena u eurima.

Ponuditelj ponude snosi sve troškove pripremanja i podnošenja ponuda te nema pravo na naknadu istih.

**IV. ROK ZA DOSTAVU PONUDA**

Rok za dostavu ponuda je 8 dana od dana objave Javnog poziva na mrežnoj stranici Srednje škole „August Šenoa“ Garešnica.

Pisane ponude ponuditelji su dužni dostaviti **u zatvorenoj omotnici** putem pošte preporučenom pošiljkom ili osobnom dostavom na adresu Srednja škola „August Šenoa“ Garešnica, Kolodvorska 6, 43280 Garešnica, s naznakom „Ponuda za kupnju službenog vozila - ne otvaraj“.

Danom predaje ponude smatra se dan predaje ponude na poštu preporučenom pošiljkom.

**V. ODABIR NAJPOVOLJNIJEG PONUDITELJA**

Najpovoljnijim ponuditeljem smatra se ponuditelj koji je dostavio valjanu ponudu te ponudio najvišu cijenu koja mora biti viša od početne cijene i izražena u eurima, a ponude dostavljene u drugoj valuti neće se razmatrati.

Nevaljanim ponudama smatrat će se ponude:

- koje su nepravovremene i nepotpune,

- kojima ponuđena cijena nije viša od početne cijene,

- kojima ponuđena cijena nije izražena u eurima.

Nevaljane ponude se neće razmatrati.

Ukoliko dva ili više ponuditelja ponude isti najviši iznos kupoprodajne cijene, ugovor o kupoprodaji sklopit će se s ponuditeljem koji je prije predao ponudu.

Javno otvaranje ponuda održat će se 5. svibnja 2025. godine u 12:00 sati, u Srednjoj školi „August Šenoa“ Garešnica na adresi Garešnica, Kolodvorska 6.

Nakon što dobije odluku o najpovoljnijem ponuditelju, odabrani ponuditelj obvezan je sklopiti ugovor o kupoprodaji sa Srednjom školom Garešnica u roku od 8 dana od dana dostave navedene odluke.

Svi ponuditelji bit će obavješteni o odabiru najpovoljnijeg ponuditelja i ishodu Javnog poziva.

Kupac je dužan iznos utvrđene kupoprodajne cijene uplatiti na račun Srednje škole „August Šenoa“ Garešnica najkasnije na dan potpisa kupoprodajnog ugovora.

Ako odabrani ponuditelj ne uplati iznos kupoprodajne cijene ili ne zaključi kupoprodajni ugovor u utvrđenom roku, smatra se da je odustao od ponude.

Kupac snosi sve poreze i ostale troškove koji su povezani s prijenosom vlasništva na motornom vozilu.

Kupac je dužan izvršiti prijavu kupnje vozila radi obračuna i plaćanja troškova posebnog poreza na motorna vozila i naknade za gospodarenje otpadnim vozilima.

Srednja škola „August Šenoa“ Garešnica oslobođena je obveze obračuna i naplate poreza na dodanu vrijednost te stoga kupac vozila nema pravo na odbitak poreza na dodanu vrijednost.

**VI. OSTALE ODREDBE**

Podnošenjem ponude ponuditelj je izričito suglasan da Srednja škola „August Šenoa“ Garešnica može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.

Srednja škola „August Šenoa“ Garešnica zadržava pravo odustati od prodaje i poništiti Javni poziv bez posebnog obrazloženja i bez snošenja novčanih troškova i svih drugih eventualnih posljedica, kao i ne prihvatiti niti jednu zaprimljenu ponudu u svakom trenutku prije potpisivanja kupoprodajnog ugovora.

Ovaj Javni poziv objavit će se na oglasnoj ploči i mrežnim stranicama Srednje škole „August Šenoa“ Garešnica.

RAVNATELJ

Robert Kelečić, dipl. oec., v.r.